CELEX: 32019D1924
Language: fi
Date: 2019-07-31 00:00:00
Title: Neuvoston päätös (YUTP) 2019/1924, annettu 31 päivänä heinäkuuta 2019, Malissa toteutettavan Euroopan unionin YTPP-operaation (EUCAP Sahel Mali) asemaa koskevan Euroopan unionin ja Malin tasavallan hallituksen välisen sopimuksen allekirjoittamisesta ja tekemisestä

20.11.2019   
               
               
                  FI
               
               
                  Euroopan unionin virallinen lehti
               
               
                  L 299/1
               
            
         NEUVOSTON PÄÄTÖS (YUTP) 2019/1924,
         annettu 31 päivänä heinäkuuta 2019,
         Malissa toteutettavan Euroopan unionin YTPP-operaation (EUCAP Sahel Mali) asemaa koskevan Euroopan unionin ja Malin tasavallan hallituksen välisen sopimuksen allekirjoittamisesta ja tekemisestä
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä huhtikuuta 2014 päätöksen 2014/219/YUTP (1) Euroopan unionin YTPP-operaatiosta Malissa (EUCAP Sahel Mali).
                  
               
                     (2)
                  
                  
                     Päätöksen 2014/219/YUTP 9 artiklassa säädetään, että EUCAP Sahel Malin ja sen henkilöstön asemasta, mukaan lukien tarvittaessa EUCAP Sahel Malin toteuttamisen ja joustavan kulun edellyttämät erioikeudet, vapaudet ja muut takeet, tehdään sopimus Euroopan unionista tehdyn sopimuksen 37 artiklan mukaisesti ja Euroopan unionin toiminnasta tehdyn sopimuksen 218 artiklassa määrättyä menettelyä noudattaen.
                  
               
                     (3)
                  
                  
                     Euroopan unionin ja Malin tasavallan välinen kirjeenvaihtona tehty sopimus (2), jäljempänä ’kirjeenvaihtona tehty sopimus’, joka hyväksyttiin neuvoston päätöksellä 2014/853/YUTP (3) ja tehtiin Euroopan unionin ja Malin tasavallan välillä 31 päivänä lokakuuta 2014, antoi EUCAP Sahel Malille aseman Malissa.
                  
               
                     (4)
                  
                  
                     Neuvosto antoi 12 päivänä kesäkuuta 2017 luvan aloittaa neuvottelut Malin tasavallan kanssa kirjeenvaihtona tehdyn sopimuksen korvaavan, EUCAP Sahel Malin asemaa koskevan sopimuksen, jäljempänä ’sopimus’, tekemisestä.
                  
               
                     (5)
                  
                  
                     Sopimus olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Malissa toteutettavan Euroopan unionin YTPP-operaation (EUCAP Sahel Mali) asemaa koskeva Euroopan unionin ja Malin tasavallan hallituksen välinen sopimus unionin puolesta.
            Sopimuksen teksti on liitetty tähän päätökseen.
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 31 päivänä heinäkuuta 2019.
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  Neuvoston päätös 2014/219/YUTP, annettu 15 päivänä huhtikuuta 2014, Euroopan unionin YTPP-operaatiosta Malissa (EUCAP Sahel Mali) (EUVL L 113, 16.4.2014, s. 21).
         
            (2)  Euroopan unionin ja Malin tasavallan välinen kirjeenvaihtona tehty sopimus Malissa toteutettavan Euroopan unionin YTPP-operaation (EUCAP Sahel Mali) asemasta (EUVL L 344, 29.11.2014, s. 3).
         
            (3)  Neuvoston päätös 2014/853/YUTP, annettu 8 päivänä lokakuuta 2014, Malissa toteutettavan Euroopan unionin YTPP-operaation (EUCAP Sahel Mali) asemaa koskevan Euroopan unionin ja Malin tasavallan välisen kirjeenvaihtona tehtävän sopimuksen allekirjoittamisesta ja tekemisestä unionin puolesta (EUVL L 344, 29.11.2014, s. 1).